title: 2009/40/EK: A Tanács határozata ( 2009. január 19. ) a Régiók Bizottsága egy dán tagjának és két dán póttagjának kinevezéséről

text:
               21.1.2009

               HU

               Az Európai Unió Hivatalos Lapja

               L 16/11

      A TANÁCS HATÁROZATA

   (2009. január 19.)
   a Régiók Bizottsága egy dán tagjának és két dán póttagjának kinevezéséről
   (2009/40/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a dán kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Eva NEJSTGAARD lemondását követően a Régiók Bizottsága egy tagjának helye megüresedett. Bjørn DAHL lemondását és Anna Margrethe KAALUND hivatali idejének lejártát követően a Régiók Bizottsága két póttagjának helye megüresedett,

         A KÖVETKEZŐKÉPPEN HATÁROZOTT:
   1. cikk
   A Tanács a hivatali idő fennmaradó részére, azaz 2010. január 25-ig a következő személyeket nevezi ki a Régiók Bizottságába:

               a)

               tagként:

                           —

                           Jens Jørgen NYGAARD,1. Viceborgmester, Egedal Kommune;

               b)

               póttagként:

                           —

                           Anna Margrethe KAALUND, Byrådsmedlem, Viborg Kommune (megbízatás megváltozása),

                           —

                           Jens STENBÆK, Viceborgmester, Holbæk Kommune.

         2. cikk
   Ez a határozat az elfogadásának napján lép hatályba.

      Kelt Brüsszelben, 2009. január 19-én

            a Tanács részéről

            az elnök

         P. GANDALOVIČ

      (1)  HL L 56., 2006.2.25., 75. o.


title: 2014/877/EU: Az Európai Parlament és a Tanács határozata ( 2014. november 26. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló 2013. december 2-i intézményközi megállapodás 13. pontja alapján történő igénybevételéről (Írország „EGF/2014/007 IE/Andersen Ireland” referenciaszámú kérelme)

text:
               6.12.2014

               HU

               Az Európai Unió Hivatalos Lapja

               L 350/9

         AZ EURÓPAI PARLAMENT ÉS A TANÁCS HATÁROZATA
   (2014. november 26.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló 2013. december 2-i intézményközi megállapodás 13. pontja alapján történő igénybevételéről (Írország „EGF/2014/007 IE/Andersen Ireland” referenciaszámú kérelme)

      (2014/877/EU)

   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre (1) és különösen annak 15. cikke (4) bekezdésére,
   tekintettel a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendeletre (2) és különösen annak 12. cikkére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló 2013. december 2-i intézményközi megállapodásra (3) és különösen annak 13. pontjára,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt, vagy az 546/2009/EK európai parlamenti és tanácsi rendelet (4) értelmében a globális pénzügyi és gazdasági válság elhúzódása, vagy egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető egyéni vállalkozóknak, és segítse őket a munkaerőpiacra történő ismételt beilleszkedésben.

               (2)

               Az EGAA éves maximális összege az 1311/2013/EU, Euratom tanácsi rendelet 12. cikkében meghatározottaknak megfelelően (2011-es árakon számítva) 150 millió EUR.

               (3)

               2014. május 16-án Írország az írországi Andersen Ireland Limited vállalatnál történt elbocsátásokra tekintettel az EGAA igénybevétele iránti kérelmet nyújtott be, amelyet az 1309/2013/EU rendelet 8. cikke (3) bekezdésének megfelelően további információkkal egészített ki; a kérelem eleget tesz az 1309/2013/EU rendelet 13. cikkében az EGAA-ból származó pénzügyi hozzájárulás meghatározására vonatkozóan megállapított követelményeknek.

               (4)

               Az 1309/2013/EU rendelet 6. cikkének (2) bekezdése alapján Írország úgy határozott, hogy az EGAA által társfinanszírozott, személyre szabott szolgáltatásokat NEET-fiataloknak is biztosítja.

               (5)

               Az EGAA-t tehát az Írország által benyújtott kérelem alapján igénybe kell venni 1 501 200 EUR összegű pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2014. évi általános költségvetésének keretein belül igénybe kell venni az Európai Globalizációs Alkalmazkodási Alapot, hogy a 1 501 200 EUR összeg kötelezettségvállalási és kifizetési előirányzatokban rendelkezésre álljon.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2014. november 26-án.

            az Európai Parlament részéről

            az elnök

         M. SCHULZ

            a Tanács részéről

            az elnök

         S. GOZI

      (1)  HL L 347., 2013.12.20., 855. o.

      (2)  HL L 347., 2013.12.20., 884. o.

      (3)  HL C 373., 2013.12.20., 1. o.

      (4)  HL L 167., 2009.6.29., 26. o.


title: Az Európai Parlament (EU) 2017/1719 határozata (2017. április 27.) az Európai Rendőrségi Hivatal (Europol) 2015-ös pénzügyi évre vonatkozó elszámolásának lezárásáról

text:
               29.9.2017

               HU

               Az Európai Unió Hivatalos Lapja

               L 252/318

         AZ EURÓPAI PARLAMENT (EU) 2017/1719 HATÁROZATA
   (2017. április 27.)
   az Európai Rendőrségi Hivatal (Europol) 2015-ös pénzügyi évre vonatkozó elszámolásának lezárásáról
   AZ EURÓPAI PARLAMENT,

               —

               tekintettel az Európai Rendőrségi Hivatal 2015-ös pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Rendőrségi Hivatal 2015-ös pénzügyi évre vonatkozó éves beszámolójáról szóló jelentésére, az Europol válaszával együtt (1),

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti visszaélések bejelentéséről szóló nyilatkozatára (2),

               —

               tekintettel a 2015-ös pénzügyi évre szóló költségvetés végrehajtása tekintetében a Hivatal számára adandó mentesítésről szóló, 2017. február 21-i tanácsi ajánlásra (05873/2017 – C8-0070/2017),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Rendőrségi Hivatal (Europol) létrehozásáról szóló 2009. április 6-i 2009/371/IB tanácsi határozatra (4), és különösen annak 43. cikkére,

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (5) és különösen annak 108. cikkére,

               —

               tekintettel eljárási szabályzata 94. cikkére és IV. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A8-0107/2017),

               1.

               jóváhagyja az Európai Rendőrségi Hivatal 2015-ös pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Rendőrségi Hivatal igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Antonio TAJANI

            a főtitkár

         Klaus WELLE

      (1)  HL C 449., 2016.12.1., 198. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 121., 2009.5.15., 37. o.

      (5)  HL L 328., 2013.12.7., 42. o.


title: 2014/878/EU: Az Európai Parlament és a Tanács határozata ( 2014. november 26. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló 2013. december 2-i intézményközi megállapodás 13. pontja alapján történő igénybevételéről (Finnország EGF/2014/008 FI/STX Rauma referenciaszámú kérelme)

text:
               6.12.2014

               HU

               Az Európai Unió Hivatalos Lapja

               L 350/11

         AZ EURÓPAI PARLAMENT ÉS A TANÁCS HATÁROZATA
   (2014. november 26.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló 2013. december 2-i intézményközi megállapodás 13. pontja alapján történő igénybevételéről (Finnország EGF/2014/008 FI/STX Rauma referenciaszámú kérelme)

      (2014/878/EU)

   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre (1) és különösen annak 15. cikke (4) bekezdésére,
   tekintettel a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendeletre (2) és különösen annak 12. cikkére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló 2013. december 2-i intézményközi megállapodásra (3) és különösen annak 13. pontjára,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt, vagy az 546/2009/EK rendelet (4) értelmében a globális pénzügyi és gazdasági válság elhúzódása, vagy egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető egyéni vállalkozóknak, és segítse őket a munkaerőpiacra történő ismételt beilleszkedésben.

               (2)

               Az EGAA éves maximális összege az 1311/2013/EU, Euratom tanácsi rendelet 12. cikkében meghatározottaknak megfelelően (2011-es árakon számítva) 150 millió EUR.

               (3)

               Finnország az STX Finland Oy vállalatnál történt elbocsátásokra tekintettel 2014. május 27-én az EGAA igénybevétele iránti kérelmet nyújtott be, amelyet az 1309/2013/EU rendelet 8. cikkének (3) bekezdése értelmében további információkkal egészített ki. Ez a kérelem eleget tesz az 1309/2013/EU rendelet 13. cikkében az EGAA-ból származó pénzügyi hozzájárulás meghatározására vonatkozóan megállapított követelményeknek.

               (4)

               Az EGAA-t tehát a Finnország által benyújtott kérelem alapján igénybe kell venni 1 426 800 EUR összegű pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2014. évi általános költségvetésének keretein belül az Európai Globalizációs Alkalmazkodási Alapból 1 426 800 EUR igénybevételére kerül sor kötelezettségvállalási és kifizetési előirányzatok formájában.
   2. cikk
   Ezt a határozatot az Európai Unió Hivatalos Lapjában közzé kell tenni.

      Kelt Strasbourgban, 2014. november 26-án.

            az Európai Parlament részéről

            az elnök

         M. SCHULZ

            a Tanács részéről

            az elnök

         S. GOZI

      (1)  HL L 347., 2013.12.20., 855. o.

      (2)  HL L 347., 2013.12.20., 884. o.

      (3)  HL C 373., 2013.12.20., 1. o.

      (4)  HL L 167., 2009.6.29., 26. o.


title: 2005/553/EK: Az Európai Parlament határozata (2005. április 12.) a hatodik, hetedik, nyolcadik és kilencedik Európai Fejlesztési Alap 2003. pénzügyi évre vonatkozó elszámolásának lezárásáról

text:
               27.7.2005

               HU

               Az Európai Unió Hivatalos Lapja

               L 196/152

      AZ EURÓPAI PARLAMENT HATÁROZATA

   (2005. április 12.)
   a hatodik, hetedik, nyolcadik és kilencedik Európai Fejlesztési Alap 2003. pénzügyi évre vonatkozó elszámolásának lezárásáról
   (2005/553/EK)
   AZ EURÓPAI PARLAMENT,
   tekintettel a 2002. évi mentesítések nyomon követéséről szóló jelentésre (COM(2004) 0648 – C6-0126/2004),
   tekintettel a hatodik, hetedik, nyolcadik és kilencedik Európai Fejlesztési Alap 2003. évi mérlegére és elszámolására (COM(2004) 0667 – C6-0165/2004),
   tekintettel a hatodik, hetedik, nyolcadik és kilencedik Európai Fejlesztési Alap 2003. évi pénzgazdálkodásáról szóló jelentésre (SEC(2004) 1271),
   tekintettel a Számvevőszéknek a hatodik, hetedik, nyolcadik és kilencedik Európai Fejlesztési Alap 2003-as pénzügyi évre vonatkozó tevékenységeiről szóló éves jelentésére és az intézmények válaszaira (1),
   tekintettel a Számvevőszéknek az Európai Fejlesztési Alapokról szóló igazoló nyilatkozatára (2),
   tekintettel a Tanács 2005. március 8-i ajánlásaira (6865/2005 – C6-0078/2005, 6866/2005 – C6-0079/2005, 6867/2005 – C6-0080/2005, 6868/2005 – C6-0081/2005),
   tekintettel a tagállamok kormányainak képviselői között a Tanács ülésén létrejött, a negyedik AKCS–EK-egyezményhez csatolt második pénzügyi jegyzőkönyvnek megfelelően nyújtott közösségi segély finanszírozásáról és kezeléséről szóló 1995. december 20-i belső megállapodás 33. cikkére (3),
   tekintettel a tagállamok kormányainak képviselői között a Tanács ülésén létrejött, az afrikai, karibi és csendes-óceáni országok, valamint az Európai Közösség és tagállamai közötti 2000. június 23-án Cotonou-ban (Benin) aláírt partnerségi megállapodáshoz csatolt pénzügyi jegyzőkönyvnek megfelelően nyújtott közösségi támogatás finanszírozásáról és kezeléséről, valamint a tengerentúli országoknak és területeknek, amelyekre az EK-Szerződés 4. része vonatkozik, juttatott pénzügyi támogatás elosztásáról szóló 2000. szeptember 18-i belső megállapodás 32. cikkére (4),
   tekintettel az 1998. június 16-i költségvetési rendelet 74. cikkére, amely a negyedik AKCS–EK-egyezmény szerinti fejlesztésfinanszírozási együttműködésre alkalmazandó (5)

   tekintettel a 2003. március 27-i költségvetési rendelet 119. cikkére, amely a 9. Európai Fejlesztési Alapra alkalmazandó (6)

   tekintettel eljárási szabályzata 70., 71. cikkére (harmadik francia bekezdés) és V. mellékletére,
   tekintettel a költségvetési ellenőrző bizottság jelentésére és a Fejlesztési Bizottság véleményére (A6-0069/2005),

               1.

               megjegyzi, hogy a hatodik, hetedik, nyolcadik és kilencedik Európai Fejlesztési Alap 2003. december 31-i pénzügyi helyzete az alábbi volt:
               Az EFA-források összesített felhasználása a 2003. december 31-i állapotnak megfelelően

                           (millió EUR)

                              Helyzet 2002 végén

                              Költségvetési végrehajtás a 2003. pénzügyi évben

                              Helyzet 2003 végén

                           Teljes összeg

                           Végrehaj-tási arány % (9)

                           6. EFA

                           7. EFA

                           8. EFA (10)

                           9. EFA (11)

                           Teljes összeg (11)

                           6. EFA

                           7. EFA

                           8. EFA (10)

                           9. EFA (11)

                           Teljes összeg (11)

                           Végrehajtási arány % (9)

                              A – FORRÁSOK
                               (7)

                              32 840,4

                           – 357,5

                           – 585,6

                           – 1 736,7

                           15 493,1

                              12 813,3

                              7 471,6

                              10 926,1

                              11 762,9

                              15 493,1

                              45 653,7

                           B – FELHASZNÁLÁS

                                          1.

                                       Pénzügyi kötelezettségvállalások

                              29 921,2

                              91,1

                              – 13,1

                              – 2,6

                              255,1

                              3 522,4

                              3 761,8

                              7 471,6

                              10 926,1

                              11 762,9

                              3 522,4

                              33 683,0

                              73,8

                                          2.

                                       Egyedi jogi kötelezettségvállalások

                              24 824,2

                              75,6

                              30,7

                              311,7

                              1 406,6

                              1 133,7

                              2 882,7

                              7 349,6

                              10 297,1

                              8 926,5

                              1 133,7

                              27 706,9

                              60,7

                                          3.

                                       Kifizetések
                                        (8)

                              21 536,4

                              65,6

                              47,0

                              486,2

                              1 559,6

                              281,7

                              2 374,5

                              7 282,1

                              9 718,6

                              6 628,5

                              281,7

                              23 910,9

                              52,4

                              C – Esedékes kifizetések (B1–B3)

                              8 384,8

                              25,5

                              189,5

                              1 207,5

                              5 134,4

                              3 240,7

                              9 772,1

                              21,4

                              D – Rendelkezésre álló egyenleg (A–B1)

                              2 919,2

                              8,9

                              0,0

                              0,0

                              0,0

                              11 970,7

                              11 970,7

                              26,2

                              Forrás: Számvevőszék, Éves jelentés a 2003. pénzügyi évről, 403. o.

               2.

               jóváhagyja a 2003-as költségvetési évre vonatkozó elszámolás lezárását a hatodik, hetedik, nyolcadik és kilencedik Európai Fejlesztési Alap költségvetésének végrehajtása tekintetében;

               3.

               utasítja elnökét, hogy továbbítsa ezt a határozatot a Tanácsnak, a Bizottságnak, a Számvevőszéknek, az Európai Beruházási Banknak, valamint hogy a szöveget tegye közzé az Európai Unió Hivatalos Lapjában (L sorozat).

         Josep BORRELL FONTELLES

            az elnök

         Julian PRIESTLEY

            a főtitkár

      (1)  HL C 293., 2004.11.30., 315. o.

      (2)  HL C 293., 2004.11.30., 327. o.

      (3)  HL L 156., 1998.5.29., 108. o.

      (4)  HL L 317., 2000.12.15., 355. o.

      (5)  HL L 191., 1998.7.7., 53. o.

      (6)  HL L 83., 2003.4.1., 1. o.

      (7)  Kezdeti allokációk a 6., 7., 8. és 9. EFA-ba, kamat, különféle források és átcsoportosítások a korábbi EFA-kból.

      (8)  Beleértve a Stabex átcsoportosításokat (7. EFA: 104 millió EUR, 8. EFA: 87 millió EUR, összesen 191 millió EUR).

      (9)  A források százalékában.

      (10)  Beleértve 732,9 millió EUR-t pénzügyi kötelezettségvállalásokban, 347,4 millió EUR-t egyedi jogi kötelezettségvállalásokban és 97,7 millió EUR-t a Cotonou-megállapodás előrehozott végrehajtására szolgáló kifizetésekben.

      (11)  NB: az előző évekkel való összehasonlítás megkönnyítése érdekében ezek a számadatok tartalmazzák a ma már az EBB által önállóan kezelt műveleteket, (allokáció: 2 245 millió EUR, pénzügyi kötelezettségvállalások: 366 millió EUR, egyedi jogi kötelezettségvállalások: 140 millió EUR, kifizetések: 4 millió EUR).

      Forrás: Számvevőszék, Éves jelentés a 2003. pénzügyi évről, 403. o.

         AZ EURÓPAI PARLAMENT ÁLLÁSFOGLALÁSA

      a Bizottság számára adott, a 2003-as pénzügyi évre vonatkozóan a hatodik, hetedik, nyolcadik és kilencedik Európai Fejlesztési Alap költségvetésének végrehajtására vonatkozó mentesítésről szóló határozat részét képező megjegyzésekkel
      AZ EURÓPAI PARLAMENT,
      tekintettel a 2002. évi mentesítések nyomon követéséről szóló jelentésre (COM(2004)0648 – C6-0126/2004),
      tekintettel a hatodik, hetedik, nyolcadik és kilencedik Európai Fejlesztési Alap 2003. évi mérlegére és elszámolására (COM(2004) 0667 – C6-0165/2004),
      tekintettel a Számvevőszéknek a hatodik, hetedik, nyolcadik és kilencedik Európai Fejlesztési Alap 2003. pénzügyi évre vonatkozó tevékenységeiről szóló éves jelentésére és az intézmények válaszaira (1),
      tekintettel a Számvevőszéknek az Európai Fejlesztési Alapokról szóló igazoló nyilatkozatára (2),
      tekintettel 2001. március 1-jei, a Bizottságnak a Tanácshoz és az Európai Parlamenthez intézett, az Európai Közösség fejlesztési politikájáról szóló közleményére vonatkozó állásfoglalására (3),
      tekintettel a 2004. április 22-i, a Bizottságnak a Tanácshoz és az Európai Parlamenthez intézett „Közös jövőnk építése, a kibővített Európai Unió kihívásai és költségvetési eszközei (2007–2013)” című közleményére vonatkozó állásfoglalására (4),
      tekintettel a EuropeAid Együttműködési Hivatal 2003-as éves tevékenységi jelentésére,
      tekintettel a Bizottságnak a Tanácshoz és az Európai Parlamenthez intézett, az Európai Közösség fejlesztési politikájáról és külső támogatásairól szóló 2004-es éves jelentésére (COM(2004) 0536),
      tekintettel a Tanács 2005. március 8-i ajánlásaira (6865/2005 – C6-0078/2005, 6866/2005 – C6-0079/2005, 6867/2005 – C6-0080/2005, 6868/2005 – C6-0081/2005),
      tekintettel a tagállamok kormányainak képviselői között a Tanács ülésén létrejött, a negyedik AKCS–EK-egyezményhez csatolt második pénzügyi jegyzőkönyvnek megfelelően nyújtott közösségi segély finanszírozásáról és kezeléséről szóló 1995. december 20-i belső megállapodás 33. cikkére (5),
      tekintettel a tagállamok kormányainak képviselői között a Tanács ülésén létrejött, az afrikai, karibi és csendes-óceáni országok, valamint az Európai Közösség és tagállamai közötti 2000. június 23-án Cotonou-ban (Benin) aláírt partnerségi megállapodáshoz csatolt pénzügyi jegyzőkönyvnek megfelelően nyújtott közösségi támogatás finanszírozásáról és kezeléséről, valamint a tengerentúli országoknak és területeknek, amelyekre az EK-Szerződés 4. része vonatkozik, juttatott pénzügyi támogatás elosztásáról szóló 2000. szeptember 18-i belső megállapodás 32. cikkére (6),
      tekintettel az 1998. június 16-i költségvetési rendelet 74. cikkére, amely a negyedik AKCS–EK-egyezmény szerinti fejlesztésfinanszírozási együttműködésre alkalmazandó (7),
      tekintettel az 2003. március 27-i költségvetési rendelet 119. és 120. cikkére, amelyek a kilencedik Európai Fejlesztési Alapra alkalmazandók (8),
      tekintettel eljárási szabályzata 70., 71. cikkére (harmadik francia bekezdés) és V. mellékletére,
      tekintettel a költségvetési ellenőrzési bizottság jelentésére és a Fejlesztési Bizottság véleményére (A6-0069/2005),

                  A.

                  mivel a 2003. március 27-i költségvetési rendelet 119. cikke előírja, hogy a Bizottság tegye meg a megfelelő lépéseket a mentesítő határozatot kísérő észrevételekhez kapcsolódó intézkedések meghozatalára, és – az Európai Parlament kérésére – tegyen jelentést az ezen észrevételek és megjegyzések figyelembevételével meghozott intézkedésekről,

                  B.

                  mivel az EK külső támogatásai kezelésének reformját 2000 májusában (9) kezdték el, az EK fejlesztési politikájának reformját pedig 2000 novemberében (10),

                  C.

                  mivel az afrikai, karibi és csendes-óceáni országok, valamint az Európai Közösség és tagállamai között 2000. június 23-án Cotonou-ban aláírt partnerségi megállapodás (Cotonou megállapodás) (11)2003. április 1-jén hatályba lépett,

            1.   úgy ítéli meg, hogy a fejlesztési politika lényeges eleme az Unió külpolitikai intézkedéseinek, melyek célja a szegénység felszámolása a szociális, oktatási és egészségügyi infrastruktúrák megerősítése, a szegény népesség termelékenységének növelése, valamint az érintett országok számára történő támogatásnyújtás révén annak érdekében, hogy azok képesek legyenek a növekedés és a helyi lehetőségek kibontakoztatására; hangsúlyozza, hogy a millenniumi fejlesztési célok megvalósítása nagy lépést jelentene e célkitűzés megvalósításához; úgy ítéli meg, hogy az EFA fontos eszköze e politika AKCS-országokban történő megvalósításának, illetve hogy az EFA hatékonyságát meg kell erősíteni a szegénység felszámolását célzó intézkedésre való fokozottabb összpontosítás, valamint a nagyobb átláthatóság, nagyobb mértékű felelősségvállalás és a hatékony és eredményes pénzgazdálkodás elvének tiszteletben tartásával járó gyorsabb végrehajtás révén;
      2.   elismeri a Bizottság azon erőfeszítéseit, hogy fejlesztési tevékenységét a millenniumi fejlesztési célok megvalósítására összpontosítja, beleértve a 10 legfontosabb mutató meghatározását is; üdvözli ezen mutatóknak a szegénység felszámolása irányába tett előrehaladás értékelése céljából történő használatát az EFA időközi vizsgálatai során; kéri a Bizottságot, hogy fokozza erőfeszítéseit e tekintetben, és javasolja, hogy az Európai Unió fejlesztési együttműködésre szánt kiadásainak 35 %-át fordítsák a millenniumi fejlesztési célok megvalósítására;
      3.   elismeri, hogy a több adományozót magában foglaló környezetben nehéz mérni a közösségi segítségnyújtásnak a millenniumi fejlesztési célok megvalósítására gyakorolt hatását; helyteleníti azt a tényt, hogy a Bizottság nem tett erőfeszítéseket egy ezen hatás mérésére szolgáló megfelelő mechanizmus kialakítására, így tevékenysége arra korlátozódik, hogy a fejlődő országok millenniumi fejlesztési célok irányába tett előrehaladását mérje; helyteleníti, hogy a Bizottságnak a Fejlesztési Bizottság kérdőívére adott válaszai különösen homályosak a millenniumi fejlesztési céloknak a Bizottság fejlesztési tevékenysége során történő megvalósulása tekintetében;
      4.   üdvözli a Bizottságnak a jelentési rendszerben végrehajtott fejlesztéseit és elismeri az EK fejlesztési politikájáról és a külső segítségnyújtásáról szóló éves jelentés minőségének javulását 2004-ben (COM(2004) 0536 és SEC(2004) 1027);
      5.   úgy határoz, hogy a Bizottság EK fejlesztési politikájáról és a külső segítségnyújtásáról szóló éves jelentéséről évenként plenáris vitát tart;
      6.   üdvözli azt a tényt, hogy 2003-ban az AKCS-országoknak nyújtott összesen 4 079 millió EUR támogatás (EFA és az EU általános költségvetése) 33 %-át (1 346 millió EUR) szociális infrastruktúrára és szolgáltatásokra fordították; helyteleníti, hogy csak 62 millió EUR-t (1,5 %) irányoztak elő alapfokú oktatásra, és csak 212 millió EUR-t (5,2 %) egészségügyi alapellátásra; sürgeti a Bizottságot, hogy növelje ezen ágazatok támogatását, és kéri, hogy az Európai Unió fejlesztési együttműködésre szánt kiadásainak 20 %-át különítsék el alapfokú oktatásra és egészségügyre a fejlődő országokban;
      Elszámolás

                  7.

                  megjegyzi, hogy a mérlegeket és az elszámolásokat későn továbbították; megjegyzi, hogy az EFA pénzügyi beszámolóinak modernizációja a tervek szerint elkészül a kitűzött határidőkön belül; várja a Bizottság könyvszakértőjének jelentését a Bizottság 2005. január 1-jei állapotnak megfelelő pénzügyi beszámolóiról, beleértve az EFA pénzügyi beszámolóit; kéri, hogy folyamatosan tájékoztassák az új integrált informatikai rendszer (ABAC-FED) modernizációjának folyamatáról;

                  8.

                  megjegyzi, hogy bár az EFA-nak az EBB által kezelt forrásait a mentesítési eljárás részeként sem a Számvevőszék nem vizsgálja pénzügyileg, sem a Parlament nem ellenőrzi, mégis bevonják az EFA elszámolásaiba; úgy ítéli meg, hogy javulna az átláthatóság, ha az ezekről a forrásokról szóló információkat a mentesítő hatóság rendelkezésére bocsátanák, amely az EFA beszámolóinak jóváhagyásáért felelős;

            Igazoló nyilatkozat

                  9.

                  megjegyzi, hogy az alábbiakhoz kapcsolódó problémák kivételével (12) a Számvevőszék úgy véli, hogy az elszámolások megbízhatóan tükrözik a hatodik, hetedik, nyolcadik és kilencedik Európai Fejlesztési Alaphoz kapcsolódó bevételeket és kiadásokat:

                              a)

                              az EFA-nak fizetendő összegek, amelyeket nem tüntettek fel a 2003. december 31-i mérlegben (27,5 millió EUR);

                              b)

                              előlegek (400 millió EUR);

                              c)

                              Stabex-pénzeszközök;

                              d)

                              az EBB-nek juttatott és fel nem használt pénzeszközök (209 millió EUR);

                  10.

                  megjegyzi a Számvevőszék azon véleményét, hogy a EuropeAid Együttműködési Hivatal vezérigazgatójának fenntartását kellett volna kifejeznie az éves tevékenységi jelentésben és nyilatkozatban a még rendezendő adósságokkal és a Stabex pénzeszközök helyes használatával kapcsolatban, mivel megalapozott következtetések levonásához akkor nem állt rendelkezésére elegendő információ;

                  11.

                  megjegyzi, hogy az alapul szolgáló ügyletek tekintetében a Számvevőszék úgy véli, hogy az elszámolásokban feltüntetett bevételek, az EFA adott pénzügyi évre vonatkozó allokációi, kötelezettségvállalásai és kifizetései egészében véve jogszerűek és szabályszerűek; megjegyzi, hogy a Számvevőszék a véleményét a felügyeleti rendszerek és ellenőrzések elemzése, számos ügylet ellenőrzése és a EuropeAid Együttműködési Hivatal főigazgatója éves tevékenységi jelentésének és nyilatkozatának elemzése alapján alakította ki;

                  12.

                  sürgeti a Bizottságot, hogy kezelje a Számvevőszék által a felügyeleti rendszerek és ellenőrzések tekintetében megállapított alábbi hiányosságokat:

                              a)

                              a belső ellenőrzési normák bevezetésének hatásai korlátozottak, mert a hatáskör-átadás módján történő bevezetésük kapcsolódik a dekoncentrációs folyamathoz, amelynek befejezése 2004 vége előtt nem esedékes;

                              b)

                              a cselekvési terveket folytatni kell és nagyobb mértékben kell végrehajtani őket, különösen az átadott hatáskörök szintjén, a felügyeleti rendszerek és ellenőrzések hatékony jövőbeni keretének biztosítása érdekében;

                              c)

                              a szerződésekre és kifizetésekre vonatkozó felügyeleti rendszerek és ellenőrzések – annak ellenére, hogy általában véve jól vannak megtervezve – jobb végrehajtást követelnek meg;

            Pénzgazdálkodási jelentés

                  13.

                  megjegyzi, hogy a pénzgazdálkodási jelentést későn továbbították; elismeréssel szól a pénzgazdálkodási jelentésben található információk mennyiségéről és minőségéről, beleértve azokat az információkat, amelyeket a Parlament külön kért a 2002-es mentesítési ajánlásában; kéri a Bizottságot, hogy a jövőben tökéletesítse tovább ezt a jelentést, különösen annak érdekében, hogy lehetővé váljon a kilencedik EFA keretében projektekre juttatott összegeknek, költségvetési támogatásoknak és nem programozható segélyeknek az összehasonlítása a korábbi EFA-k keretében nyújtottakkal, és áttekinthetővé váljanak az EFA adminisztratív költségei;

            Elszámoltathatóság

                  14.

                  megjegyzi, hogy míg a fejlesztésért és humanitárius segítségnyújtásért felelős biztos felel az EFA-politikáért, addig a külkapcsolatokért és az európai szomszédsági politikáért felelős biztos felel az EFA-t végrehajtó EuropeAid működésének összes általános politikai és irányítási kérdéséért; megjegyzi, hogy a fejlesztésért és humanitárius segítségnyújtásért felelős biztos jogosult döntéshozatalra az EFA-val és azon meghatározott költségvetési tételekkel kapcsolatban, amelyekért ő a felelős; meg van győződve arról, hogy ez a „felhatalmazás” lehetővé fogja tenni a fejlesztésért és humanitárius segítségnyújtásért felelős biztos számára, hogy teljes politikai felelősséget vállaljon az EFA által finanszírozott programok és a fejlesztéspolitikai terület EuropeAiden keresztül történő végrehajtásáért, ha a EuropeAid a külkapcsolatokért és az európai szomszédsági politikáért felelős biztosnak tesz jelentést; aggodalommal tölti el, hogy a felelősség tisztázatlansága félreértésekhez vezethet az EFA-ra vonatkozó elszámoltathatóság tekintetében;

            Végrehajtás és a fennálló kötelezettségvállalások (RAL)

                  15.

                  üdvözli a költségvetés végrehajtásának 2003-ban tapasztalt javulását; megjegyzi azonban, hogy a kilencedik EFA bevezetésével és az új forrásokra vonatkozó gyors kötelezettségvállalásokkal a fennálló kötelezettségvállalások (reste à liquider – RAL) a 2002 végi 8 385 millió EUR-ról 2003 végére több mint 1 000 millió EUR-val 9 410 millió EUR-ra nőttek; ezt a szintet elfogadhatatlanul magasnak tartja, és sürgeti a Bizottságot, hogy gyorsítsa fel az EFA-segélyek kifizetését;

                  16.

                  rámutat, hogy a gyorsabb végrehajtás, bár kívánatos, önmagában nem elegendő azon következtetés levonásához, hogy az EFA teljesítménye javult – a célok jobb elérésére is szükség van; megjegyzi, hogy a pénzgazdálkodási jelentés összeveti a célkitűzéseket és az eredményeket, de arra kéri a Bizottságot, hogy tegyen több erőfeszítést mennyiségileg meghatározható célok kitűzésére, ahogy azt a költségvetési rendelet meghatározza;

                  17.

                  megjegyzi, hogy számos tagállam nem fizette be teljes mértékben a hozzájárulását 2003-ban, ami a Globális Egészségügyi Alapnak nyújtott kifizetéssel együtt ahhoz vezetett, hogy a Bizottságnál pénzeszközhiány állt elő és el kellett halasztani a kifizetéseket; sürgeti a tagállamokat, hogy tartsák tiszteletben az EFA-hozzájárulásokkal kapcsolatos jogi kötelezettségeiket;

            Költségvetési támogatás

                  18.

                  tudomásul veszi a költségvetési támogatás növekvő jelentőségét, amit jelez, hogy 2003-ban 390 millió EUR-t osztottak szét 19 AKCS-ország között; elismeri, hogy a költségvetési támogatás hatékonyan hozzájárulhat a szegénység csökkentéséhez és a kedvezményezett országok államháztartása jobb irányításának eléréséhez, különösen ez utóbbi országok „tulajdonosi érzetének” fokozása révén; hangsúlyozza a „változó nagyságú részletek” megközelítés fontosságát; sürgeti a Bizottságot, hogy javítsa a gazdasági reformok és az államháztartás irányítása minőségének, mint a költségvetési támogatásra való jogosultság feltételeinek ellenőrzésére szolgáló eszközeit;

                  19.

                  megérti, hogy amikor költségvetési támogatási eszközöket bocsátanak egy AKCS-ország rendelkezésére, akkor ezeket a nemzeti ellenőrzési eljárásoknak és nem az EFA ellenőrzési eljárásainak megfelelően költik el és ellenőrzik; tisztában van azzal, hogy ez a Bizottság nyomonkövetési eljárásainak olyan megváltoztatását teszi szükségessé, hogy azok a hagyományos ellenőrzésektől és az ügyletek vizsgálatától az államháztartás irányításának felügyeleti információkon és teljesítménymutatókon alapuló értékelése felé mozduljanak el;

                  20.

                  megjegyzi azonban, hogy a Számvevőszék ismét megállapítja, hogy a költségvetési támogatási eszközök rendelkezésre bocsátásának kritériumai főként makroökonómiai mutatókból állnak, amelyek az államháztartás irányításáról szóló információknak csak egy részét biztosítják; emlékeztet a 2002-es mentesítési jelentésben megfogalmazott kérésre, hogy értékeljék, milyen mértékben tettek eleget a Cotonou-i megállapodás (13) 61. cikke (2) bekezdésében meghatározott mind a három feltételnek; egyetért a Számvevőszékkel abban, hogy mind a három feltétel értékelését formalizálni kellene;

                  21.

                  megjegyzi, hogy más adományozók szintén fokozzák a költségvetési támogatás alkalmazását, és hogy a Bizottság együttműködik ezekkel az adományozókkal, elsősorban a Világbankkal, az államháztartás-irányítási teljesítményt értékelő mutatók kidolgozásában; tudomásul veszi a 2002-es mentesítésben a közkiadási és pénzügyi elszámoltathatósági program keretében folyó munka állásáról szóló jelentésre irányuló kérésre a Bizottság által adott válaszban szolgáltatott információkat a költségvetési irányítási teljesítménymutatók elkészítéséről; tudomásul veszi a Bizottság azon állítását, hogy 2004 elején megállapodás született egy próbakeretről, hogy a kifejlesztett eszköz kipróbálásának megkezdését 2004 végére tervezték, és hogy az elemzési keret véglegesítéséről szóló határozatot 2005 júniusáig kellene meghozni; kéri, hogy 2005. szeptember 1-jéig tájékoztassák a program keretében folyó munka állásáról;

            Legfelsőbb pénzügyi ellenőrző intézmények

                  22.

                  emlékeztet arra, hogy mekkora fontosságot tulajdonított a Parlament, a Tanács és a Számvevőszék az AKCS-országok legfelsőbb pénzügyi ellenőrző intézményeinek az EFA ellenőrzésébe történő bevonásának (14);

                  23.

                  tudomásul veszi a Bizottság pénzgazdálkodási jelentésében biztosított információkat a 2003-as költségvetési évben a legfelsőbb pénzügyi ellenőrző intézmények bevonását célzó projektekre költött eszközökről, ahogy azt a Parlament a 2002-es mentesítési jelentésében kérte;

                  24.

                  megjegyzi, hogy a Bizottság különböző lehetőségeket vizsgál a legfelsőbb pénzügyi ellenőrző intézmények AKCS-országokban betöltött szerepének támogatására és előmozdítására; kéri a különböző vizsgált lehetőségeknek a következő mentesítési eljárás előtt még idejében történő értékelését;

            Költségvetésbe történő bevonás

                  25.

                  úgy ítéli meg, hogy az EFA költségvetésbe történő bevonása számos bonyodalmat és nehézséget hárítana el a következő EFA-k végrehajtása elől, elősegítené a kifizetések felgyorsítását és a jelenlegi demokratikus deficit felszámolását; úgy ítéli meg, hogy az új pénzügyi tervről folytatott vita keretében ezzel a kérdéssel is foglalkozni kellene;

            A segélyek és támogatások kezelésének átruházása

                  26.

                  támogatja azt, hogy a Bizottság átruházza a források feletti és a döntéshozatali hatásköröket a Bizottság delegációira; arra számít, hogy ez az új szervezeti felépítés hozzájárul majd a kötelezettségvállalásoknak és a kifizetéseknek még a Bizottság által 2003-ban elért szintnél is magasabb szintű végrehajtásához;

                  27.

                  tudatában van azonban annak, hogy az új felépítés az előnyök mellett kockázatokkal is jár; hasznosnak tartja a Bizottság Külső támogatáshoz kapcsolódó kockázatok áttekintése című belső munkadokumentumát;

                  28.

                  tudomásul veszi a Bizottságnak az átruházási folyamat értékeléséről szóló jelentését (15); tisztában van azzal, hogy a decentralizációs folyamat a befejezéséhez közeledik; biztosítékokat kér arra, hogy a források feletti és döntéshozatali hatáskörök delegációkra történő átruházását megfelelő ellenőrzések kísérjék; a következő mentesítési eljárás előtt még idejében jelentést kér az átruházási folyamat helyzetéről, amely jelentés mennyiségileg meghatározható mutatókkal írja le a várt előnyöket és meghatározza az addig elért eredményeket, továbbá részletezi a delegációkban létrehozott ellenőrzési struktúrákat, beleértve a belső ellenőrzési normák végrehajtásának helyzetét;

                  29.

                  tudomásul veszi a Bizottság azon állítását, hogy a delegációiban elegendő számú és a pénzgazdálkodás terén megfelelő képesítéssel és képzettséggel rendelkező alkalmazott van; megjegyzi azonban, hogy a Bizottság a 10 millió EUR-t kezelő alkalmazottak arányát tekintve más jelentős adományozókhoz képest a tartomány alsó határán mozog;

                  30.

                  tudomásul veszi a Bizottság AKCS-országokban működő delegációinak decentralizálási folyamatában rejlő kockázatokat, mint például a megfelelő személyzet megtalálása, illetve annak lehetősége, hogy a Bizottság delegációi nem egységesen értelmezik a szabályokat; hangsúlyozza egyrészt a szabályok javítása, a megerősített ellenőrzési mechanizmusok közötti egyensúly megtalálása és a jelentéstétel, másrészt a hatékony és gyors, a projektekkel kapcsolatos főbb döntéseket, a delegációk hatáskörébe utaló döntéshozatal szükségességét;

            Stabex-források

                  31.

                  megjegyzi, hogy a Bizottság 2003-ban elkészítette a Stabex-források leltárát, ami arra mutatott rá, hogy még mintegy 700 millió EUR-t kell lekötni a kedvezményezett országok helyi számláira; megjegyzi, hogy a kedvezményezett országok számláira átutalt pénzeszközök formálisan elhagyták ugyan az EFA számláit, de a Bizottság továbbra is osztozik az ezen pénzeszközökért való felelősségben és a megfelelő felhasználásukat továbbra is ellenőrzi; tudomásul veszi a Számvevőszék azon észrevételét, hogy a megfelelő felügyelet hiánya miatt a Bizottság nem tudja ellenőrizni ezen pénzeszközök felhasználását; tudomásul veszi, hogy a Bizottság jobb felügyeleti eljárásokat kíván bevezetni 2004 végéig, amelyeknek 2005-ig kell teljesen működőképessé válniuk; sürgeti a Bizottságot, hogy működjön együtt a kedvezményezett országokkal a felügyelet javításán és annak érdekében, hogy a kifizetetlen pénzeszközöket a lehető leggyorsabban le lehessen kötni;

            Értékelés

                  32.

                  üdvözli a Bizottság által annak érdekében tett erőfeszítéseket, hogy a belső ellenőrzés az előírások többségének megfeleljen; aggodalmát fejezi ki azonban amiatt, hogy a Bizottság kapacitási korlátok miatt nem tud eleget tenni az értékelésre vonatkozó 23. belső ellenőrzési előírásnak; arra kéri a Bizottságot, hogy tegyen jelentést arról, hogy hogyan kívánja biztosítani az értékelés megfelelő lebonyolítását és nyomon követését, és hogy tájékoztassa, hogy a megítélése szerint mikor lesz képes eleget tenni az előírásnak;

            Határidők

                  33.

                  felkéri a Bizottságot, hogy terjessze be – a Tanácsot pedig arra, hogy fogadja el – a költségvetési rendelet 119. cikke (1) bekezdése első mondatának módosítására vonatkozó alábbi javaslatot:
                  „Az N +2. év június 30. előtt az Európai Parlament a Tanács ajánlása alapján, minősített többséggel mentesíti a Bizottságot az 1. cikk (2) bekezdésével összhangban általa kezelt EFA-források N. évre vonatkozó költségvetésének végrehajtása tekintetében.”

         (1)  HL C 293., 2004.11.30., 315. o.

         (2)  HL C 293., 2004.11.30., 327. o.

         (3)  HL C 277., 2001.10.1., 130. o.

         (4)  Elfogadott szövegek, P5_TA(2004) 0367.

         (5)  HL L 156., 1998.5.29., 108. o.

         (6)  HL L 317., 2000.12.15., 355. o.

         (7)  HL L 191., 1998.7.7., 53. o.

         (8)  HL L 83., 2003.4.1., 1. o.

         (9)  A Bizottsághoz intézett közlemény a külső támogatások kezelésének reformjáról, amelyet a Bizottság 2000. május 16-án fogadott el.

         (10)  A Tanács és a Bizottság nyilatkozata az Európai Közösség fejlesztési politikájáról, amelyet az Általános Ügyek Tanácsa (Fejlesztés) 2000. november 10-én fogadott el.

         (11)  HL L 317., 200.12.15., 3. o.

         (12)  A Számvevőszék 2003. évi jelentése, 387. o.

         (13)  Közvetlen költségvetési támogatást a makroökonómiai vagy ágazati reformok támogatására akkor lehet nyújtani, ha:

                  a)

                  a közkiadások kezelése megfelelően átlátható, elszámoltatható és hatékony;

                  b)

                  léteznek jól meghatározott makroökonómiai vagy ágazati politikák, amelyeket maga az ország alakított ki és amelyeket a fő adományozók elfogadtak; valamint

                  c)

                  a közbeszerzések nyitottak és átláthatók.

         (14)  Lásd a hatodik, hetedik és nyolcadik Európai Fejlesztési Alap költségvetésének a 2002-es költségvetési évre vonatkozó végrehajtása tekintetében a Bizottság mentesítéséről szóló határozatot kísérő észrevételeket tartalmazó állásfoglalás 21–24. pontját (HL L 330., 2004.11.4., 128. o.).

         (15)  SEC(2004) 0561, 2004.5.6.


title: A Tanács (KKBP) 2016/35 határozata (2016. január 14.) az Iránnal szembeni korlátozó intézkedésekről szóló 2010/413/KKBP határozat módosításáról

text:
               15.1.2016

               HU

               Az Európai Unió Hivatalos Lapja

               L 10/15

         A TANÁCS (KKBP) 2016/35 HATÁROZATA
   (2016. január 14.)
   az Iránnal szembeni korlátozó intézkedésekről szóló 2010/413/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2010. július 26-án elfogadta az Iránnal szembeni korlátozó intézkedésekről szóló 2010/413/KKBP határozatot (1).

               (2)

               Az Egyesült Államok, az Egyesült Királyság, Franciaország, Kína, Németország és az Oroszországi Föderáció az Unió külügyi és biztonságpolitikai főképviselőjének támogatásával 2013. november 24-én megállapodásra jutott Iránnal egy olyan közös cselekvési tervről, amely megközelítést tartalmaz az iráni nukleáris kérdés hosszú távú és átfogó megoldásának elősegítése céljából. Megállapodás született arról, hogy az átfogó megoldáshoz vezető folyamat első lépéseként hat hónapos időtartamra mindkét fél együttesen jóváhagyott és közös megegyezéssel megújítható kezdeti intézkedéseket hoz.

               (3)

               Az Egyesült Államok, az Egyesült Királyság, Franciaország, Kína, Németország és az Oroszországi Föderáció az Unió külügyi és biztonságpolitikai főképviselőjének támogatásával 2015. július 14-én megállapodásra jutott egy hosszú távú és átfogó megoldásról az iráni nukleáris kérdésre vonatkozóan. Az átfogó közös cselekvési terv (JCPOA) sikeres végrehajtása biztosítani fogja az iráni atomprogram teljes mértékben békés jellegét, valamint minden nukleáris vonatkozású szankció átfogó megszüntetését.

               (4)

               Az Egyesült Államok, az Egyesült Királyság, Franciaország, Kína, Németország és az Oroszországi Föderáció az Unió külügyi és biztonságpolitikai főképviselőjének támogatásával 2015. július 14-én megállapodásra jutott Iránnal a közös cselekvési tervben foglalt intézkedések végrehajtásának meghosszabbításáról, ezáltal lehetővé téve a JCPOA végrehajtásához szükséges intézkedéseket és előkészületeket.

               (5)

               A Tanács 2015. július 14-én a (KKBP) 2015/1148 határozattal (2) a közös cselekvési tervben foglalt intézkedések végrehajtásának 2016. január 14-ig történő meghosszabbításáról határozott.

               (6)

               Annak érdekében, hogy elegendő idő álljon rendelkezésre a JCPOA végrehajtásához szükséges intézkedésekre és előkészületekre, az uniós korlátozó intézkedéseknek a közös cselekvési terv értelmében történő felfüggesztését 2016. január 28-ig meg kell hosszabbítani. A vonatkozó szerződéseket az említett időpontig teljesíteni kell.

               (7)

               A 2010/413/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2010/413/KKBP határozat 26a. cikke helyébe a következő szöveg lép:

      „26a. cikk
      (1)   A 3a. cikk (1) bekezdésében előírt tilalmat az iráni nyersolaj szállítása tekintetében 2016. január 28-ig fel kell függeszteni.
      (2)   A 3a. cikk (2) bekezdésében előírt tilalmat az iráni nyersolaj behozatalára, vételére és szállítására vonatkozó biztosítás és viszontbiztosítás tekintetében 2016. január 28-ig fel kell függeszteni.
      (3)   A 3b. cikkben előírt tilalmat 2016. január 28-ig fel kell függeszteni.
      (4)   A 4c. cikkben előírt tilalmat az arany és a nemesfémek tekintetében 2016. január 28-ig fel kell függeszteni.
      (5)   A 10. cikk (3) bekezdésének a), b) és c) pontja helyébe 2016. január 28-ig az alábbi pontok lépnek:

                  »a)

                  az élelmiszerekkel, egészségüggyel, orvosi felszerelésekkel kapcsolatos, valamint mezőgazdasági vagy humanitárius célokat szolgáló tranzakciókhoz 1 000 000 EUR értékhatár alatt, továbbá a személyes pénzküldeményekkel kapcsolatos tranzakciókhoz kapcsolódó átutalásokhoz 400 000 EUR értékhatár alatt nincs szükség előzetes engedélyezésre. Az átutalásról azonban értesíteni kell az érintett tagállam illetékes hatóságát, amennyiben az összeg meghaladja a 10 000 EUR-t;

                  b)

                  az élelmiszerekkel, egészségüggyel, orvosi felszerelésekkel kapcsolatos, valamint mezőgazdasági vagy humanitárius célokat szolgáló tranzakciókhoz kapcsolódó, 1 000 000 EUR értékhatárt meghaladó átutalásokat, továbbá a személyes pénzküldeményekkel kapcsolatos tranzakciókhoz kapcsolódó, a 400 000 EUR értékhatárt meghaladó átutalásokat az érintett tagállam illetékes hatóságának előzetesen engedélyeznie kell. Az érintett tagállamnak tájékoztatnia kell a többi tagállamot minden megadott engedélyről;

                  c)

                  minden egyéb, 100 000 EUR értékhatárt meghaladó átutalást az érintett tagállam illetékes hatóságának előzetesen engedélyeznie kell. Az érintett tagállamnak tájékoztatnia kell a többi tagállamot minden megadott engedélyről.«.

            (6)   A 10. cikk (4) bekezdésének b) és c) pontja helyébe 2016. január 28-ig az alábbi pontok lépnek:

                  »b)

                  a 400 000 EUR értékhatár alatti egyéb átutalásokhoz nincs szükség előzetes engedélyezésre. Az átutalásról azonban értesíteni kell az érintett tagállam illetékes hatóságát, amennyiben az összeg meghaladja a 10 000 EUR-t;

                  c)

                  minden egyéb, 400 000 EUR értékhatárt meghaladó átutalást az érintett tagállam illetékes hatóságának előzetesen engedélyeznie kell. Az engedélyt megadottnak kell tekinteni, amennyiben az érintett tagállam illetékes hatósága négy héten belül nem emel kifogást. Az érintett tagállamnak tájékoztatnia kell a többi tagállamot minden megtagadott engedélyről.«.

            (7)   A 18b. cikkben előírt tilalmakat 2016. január 28-ig fel kell függeszteni.
      (8)   2016. január 28-ig fel kell függeszteni a 20. cikk (1) bekezdése b) és c) pontjában, valamint a 20. cikk (2) bekezdésében előírt tilalmakat a II. melléklet révén jegyzékbe vett Kőolajügyi Minisztérium vonatkozásában, amennyiben az az iráni petrolkémiai termékek behozataláról vagy vételéről szóló szerződések 2016. január 28-ig történő teljesítéséhez szükséges.”

   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2016. január 14-én.

            a Tanács részéről

            az elnök

         A.G. KOENDERS

      (1)  A Tanács 2010/413/KKBP határozata (2010. július 26.) az Iránnal szembeni korlátozó intézkedésekről és a 2007/140/KKBP közös álláspont hatályon kívül helyezéséről (HL L 195., 2010.7.27., 39. o.).

      (2)  A Tanács (KKBP) 2015/1148 határozata (2015. július 14.) az Iránnal szembeni korlátozó intézkedésekről szóló 2010/413/KKBP határozat módosításáról (HL L 186., 2015.7.14., 2. o.).


title: A Tanács határozata (2003. június 18.) a gazdaságpolitikai bizottság összetételéről és alapszabályáról szóló 2000/604/EK tanácsi határozat módosításáról

text:
Fontos jogi nyilatkozat

|

32003D0475

Hivatalos Lap L 158 , 27/06/2003 o. 0055 - 0057

		A Tanács határozata(2003. június 18.)a gazdaságpolitikai bizottság összetételéről és alapszabályáról szóló 2000/604/EK tanácsi határozat módosításáról(2003/475/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 209. cikkére,tekintettel a Bizottság véleményére [1],mivel:(1) A Szerződés 272. cikke rendelkezik a gazdaságpolitikai bizottság létrehozásáról.(2) A Tanács 2000. szeptember 29-én elfogadta a gazdaságpolitikai bizottság összetételéről és alapszabályáról szóló 2000/604/EK tanácsi határozatot [2].(3) Az alapszabály eddig lehetővé tette a gazdaságpolitikai bizottság zavartalan működését.(4) Az Európai Tanács 2002. decemberi koppenhágai ülésén az állam-, és kormányfők által elfogadott határozatot követően 10 új tag írta alá 2003. április 16-án az Európai Unióhoz történő csatlakozásról szóló szerződést, és ezen államok várhatóan 2004. május 1-jén csatlakoznak.(5) A gazdaságpolitikai bizottságnak a bővítés után is hatékonyan kell folytatnia munkáját.(6) A gazdaságpolitikai bizottság összetételét és alapszabályát ennek megfelelően módosítani kell,(14) A bizottságban a tagállamoknak, a Bizottságnak és az Európai Központi Banknak megfelelő képviselettel kell rendelkeznie. Valamennyien két-két tagot jelölnek.A KÖVETKEZŐKÉPPEN HATÁROZOTT:1. cikkA 2000/604/EK tanácsi határozat a következőképpen módosul:a) a 14. preambulumbekezdés helyébe a következő rendelkezés lép:"(14) A bizottságban a tagállamoknak, a Bizottságnak és az Európai Központi Banknak megfelelő képviselettel kell rendelkeznie. Valamennyien két-két tagot jelölnek.";b) a melléklet helyébe e határozat melléklete lép.2. cikkEz a határozat 2003. július 1-jén lép hatályba.Kelt Luxembourgban, 2003. június 18-án.a Tanács részérőlaz elnökG. Drys[1] HL C 127., 2003.5.29., 33. o.[2] HL L 257., 2000.10.11., 28. o.--------------------------------------------------MELLÉKLET"MELLÉKLETA GAZDASÁGPOLITIKAI BIZOTTSÁG ALAPSZABÁLYAI. RÉSZ A BIZOTTSÁG FELADATAI1. cikk(1) A Szerződés 114. és 207. cikkének sérelme nélkül, a gazdaságpolitikai bizottság (a továbbiakban: a bizottság) hozzájárul a Tanács tagállamok és a Közösség gazdaságpolitikáját összehangoló munkájának előkészítéséhez, és tanácsadást végez a Bizottság és a Tanács részére.(2) A bizottság a Tanács munkájának előkészítéséhez gazdasági elemzésekkel, módszertani véleményekkel és a gazdaságpolitikai ajánlások tervezeteivel járul hozzá, különösen a közösségi növekedési potenciál és a foglalkoztatottság javítását célzó strukturális politikák területén. Ebben az összefüggésben különösen az alábbiakra fordít figyelmet:a) az áru-, a tőke-, a szolgáltatás- és a munkaerőpiacok működése, beleértve a bérek, a termelékenység, a foglalkoztatottság és a versenyképesség terén elért fejlődést,b) az állami szektor szerepe és hatékonysága, az államháztartás hosszú távú fenntarthatósága,c) az egyes, úgymint a környezettel, kutatás-fejlesztéssel és a társadalmi kohézióval kapcsolatos politikák gazdaság egészére kiterjedő hatásai.(3) A fent említett területeken, a Szerződés 114. és 207. cikkeinek sérelme nélkül, a bizottság támogatja a Tanács munkáját, különösen az átfogó gazdaságpolitikai irányelvek kialakításában, és hozzájárul a Szerződés 99. cikkének (3) bekezdésében említett többoldalú felügyeleti eljáráshoz. Ebben az összefüggésben a bizottság rendszeres, különösen a tagállamok strukturális reformjaira összpontosító országelemzéseket végez.(4) A Szerződés 130. és 207. cikkeinek sérelme nélkül, a bizottság hozzájárul a Tanácsnak a Szerződés foglalkoztatásról szóló címe alatt meghatározott munkájához.(5) A bizottság támogatást nyújt a Gazdasági és Pénzügyi Bizottságnak, különösen a tagállamokban és a Közösségben végbemenő rövid- és középtávú makrogazdasági folyamatok felügyeletében, úgy, hogy elemzéseket és véleményeket készít elsősorban módszertani kérdésekről a strukturális és makrogazdasági politikák kölcsönhatásainak vonatkozásában, valamint a keresetek alakulását illetően a tagállamokban és a Közösségben.(6) A bizottság keretet biztosít a makrogazdasági kérdésekről folytatott szakmai szintű párbeszédhez a bizottság (beleértve az Európai Központi Bankot), a Gazdasági és Pénzügyi Bizottság, a Foglalkoztatási Bizottság, a Bizottság és a szociális partnerek képviselői között.(7) A bizottság a Szerződés 272. cikkében meghatározottak szerint konzultál a Bizottsággal az Európai Unió általános költségvetésében a nem kötelező jellegű kiadások növelésének legnagyobb mértékéről.2. cikkA bizottság a Tanács, a Bizottság, a Gazdasági és Pénzügyi Bizottság kérésére vagy saját kezdeményezésére nyilvánít véleményt.3. cikkA bizottság feladatai teljesítése során a Tanács részére beterjesztendő jelentések kidolgozásában szorosan együttműködik a Gazdasági és Pénzügyi Bizottsággal. Az átfogó gazdaságpolitikai irányelvek előkészítéséhez történő hozzájárulásként a bizottság jelentést készít a Gazdasági és Pénzügyi Bizottság részére. Munkáját összehangolja a Foglalkoztatási Bizottsággal és más olyan bizottságokkal és munkacsoportokkal, amelyek előkészítik a Tanács munkáját azon területeken, amelyeken e bizottságok és munkacsoportok illetékesek.II. RÉSZ ÖSSZETÉTEL4. cikk(1) A tagállamok, a Bizottság és az Európai Központi Bank egyaránt két-két tagot jelöl a bizottságba.(2) A bizottság tagjait a gazdasági és strukturális politika meghatározása területén kiemelkedő szakértelemmel rendelkező vezető tisztségviselők közül kell kiválasztani.5. cikkFeladataik ellátása során a bizottság tagjait a Közösség általános érdekei szerint járnak el.III. RÉSZ ELNÖK ÉS TITKÁRSÁG6. cikk(1) A bizottság tagjai közül egyszerű többséggel két éves időszakra elnököt és legfeljebb három alelnököt választ. A kétéves időszak rendszerint nem újítható meg.(2) Az elnök a szavazati jogát küldöttségének egy másik tagjára ruházza át.7. cikkHa az elnök feladatai ellátásában akadályozva van, az elnököt a bizottság egyik alelnöke helyettesíti.8. cikk(1) A bizottság munkáját a titkár által irányított titkárság segíti. A Bizottság gondoskodik a titkárról és a titkárság feladatainak ellátásához szükséges személyi feltételekről. A titkárt a bizottsággal történt konzultációt követően a Bizottság jelöli ki. A bizottság által megszabott feladatokat a titkár és a titkárság a bizottság útmutatásai alapján látja el.(2) A bizottság kiadásait a Bizottság költségvetési előirányzatai tartalmazzák.IV. RÉSZ ELJÁRÁSOK9. cikkA bizottság egyszerű többséggel fogadja el a véleményeket vagy beszámolókat, amennyiben azok szavazást igényelnek. A bizottság minden egyes tagja egy szavazattal rendelkezik. Ha azonban olyan ügyekben kell tanácsot adni vagy véleményt nyilvánítani, amelyekben később tanácsi határozathozatalra kerülhet sor, a nemzeti központi bankokat képviselő tagok és a Bizottság képviselői teljes tanácskozási jogkörrel vehetnek részt a vitákban, de szavazati joggal nem rendelkeznek. A bizottság beszámol a vita során kifejtett kisebbségi vagy eltérő véleményekről is.10. cikkA bizottság ülésein általában csak a tagok szólalhatnak fel. Kivételes körülmények esetén az elnök hozzájárulhat ettől eltérő megoldások alkalmazásához.11. cikkA bizottság egyes kérdések vizsgálatával albizottságokat vagy munkacsoportokat bízhat meg. Ilyen esetekben az elnöki feladatokat a bizottság által kijelölt bizottsági tag látja el.12. cikkA bizottság, az albizottságok vagy munkacsoportok, szakértőket is segítségül hívhatnak.13. cikkA bizottságot az elnök saját kezdeményezésére vagy a Tanács, a Bizottság vagy legalább öt bizottsági tag kérésére hívja össze.14. cikk(1) A bizottságot általában az elnök képviseli; így különösen a bizottság felhatalmazhatja az elnököt, hogy a bizottsági megbeszélésekről tájékoztatást adjon és szóban magyarázatot fűzzön a bizottság által kidolgozott véleményekhez és közleményekhez.(2) A bizottság elnökének feladata a kapcsolattartás a bizottság és az Európai Parlament között, amelyet szükség szerint tájékoztat a bizottság munkájáról.15. cikk(1) Ha a bizottság másként nem határoz, a bizottság tevékenysége nem nyilvános. Ugyanezt a szabályt kell alkalmazni az albizottságok és a munkacsoportok tevékenységére is.(2) A bizottság által készített beszámolókat és véleményeket a címzett részére történő továbbításukat követően a nyilvánosság számára hozzáférhetővé kell tenni, kivéve, ha a további titoktartást nyomós okok indokolják.16. cikkA bizottság eljárási szabályzatát maga állapítja meg."--------------------------------------------------


title: A Tanács határozata (1986. június 18.) a Vám-együttműködési Tanács 1982. június 16-i, a fuvarozási módok azonosító kódjainak használatával kapcsolatos ajánlásának a Közösség általi elfogadásáról

text:
Fontos jogi nyilatkozat

|

31986D0257

Hivatalos Lap L 167 , 24/06/1986 o. 0032 - 0033 finn különkiadás fejezet 2 kötet 4 o. 0121  svéd különkiadás fejezet 2 kötet 4 o. 0121

		A Tanács határozata(1986. június 18.)a Vám-együttműködési Tanács 1982. június 16-i, a fuvarozási módok azonosító kódjainak használatával kapcsolatos ajánlásának a Közösség általi elfogadásáról(86/257/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre,tekintettel a Bizottság javaslatára,mivel az alkalmazással kapcsolatos bizonyos feltételek függvényében a Vám-együttműködési Tanács 1982. június 16-i, a fuvarozási módok azonosító kódjainak használatával kapcsolatos ajánlása a Közösség által elfogadható,A KÖVETKEZÖKÉPPEN HATÁROZOTT:1. cikkA Vám-együttműködési Tanács 1982. június 16-i, a fuvarozási módok azonosító kódjainak használatával kapcsolatos ajánlása az alkalmazással kapcsolatos bizonyos feltételek függvényében a Közösség által elfogadást nyert.A határozathoz csatolták az ajánlás szövegét és az alkalmazás feltételeit.2. cikkAz 1. cikk rendelkezéseiben hivatkozott ajánlásnak bizonyos feltételek függvényében történő elfogadásáról a Vám-együttműködési Tanács titkársága számára a Tanács elnöke küld értesítést.Kelt Luxembourgban, 1986. június 18-án.a Tanács részérőlaz elnökN. Smit-kroes--------------------------------------------------A vám-együttműködési Tanács ajánlása(1982. június 16.)a fuvarozási módok azonosító kódjainak használatárólA VÁM-EGYÜTTMŰKÖDÉSI TANÁCS,hogy elősegítse a vámhatóságok közötti, valamint a vámhatóságok és a nemzetközi kereskedelem szereplői közötti adatcserék folyamatát,FIGYELEMBE VÉVE,hogy az ilyen nemzetközi adatcserékben kívánatos egy nemzetközileg elfogadott és egyetemlegesen alkalmazandó kódrendszer alkalmazása a fuvarozási módok azonosításához,hogy a fent említett EGB-ajánlás megfelelő alapot biztosít a fuvarozási módok azonosításához a nemzetközi adatcserében,azokat az államokat és a vámügyi vagy gazdasági szövetségeket, amelyek ezt az ajánlást elfogadják, függetlenül attól, hogy a Tanács tagjai-e vagy sem, az elfogadásról, a hatálybalépés napjáról és az alkalmazás feltételeiről tájékoztassák a főtitkárt. A főtitkár ezeket az információkat megküldi az összes tagállam vámhatóságai számára. A főtitkár továbbá ezeket az információkat továbbítja az ezt az ajánlást elfogadó minden más állam vámhatóságai számára is, amelyek nem tagállamok, és valamennyi, az ajánlást elfogadó vámügyi vagy gazdasági szövetség számára.az Európai Gazdasági Bizottság (EGB) nemzetközi kereskedelmi eljárások egyszerűsítésével foglalkozó munkacsoportja által 1981. márciusában elfogadott 19. ajánlásra, amely javasolja egy egy számjegyű kódrendszer alkalmazását a fuvarozási módok azonosításához a nemzetközi kereskedelem céljaira,FIGYELEMBE VÉVE,hogy az ilyen nemzetközi adatcserékben kívánatos egy nemzetközileg elfogadott és egyetemlegesen alkalmazandó kódrendszer alkalmazása a fuvarozási módok azonosításához,hogy a fent említett EGB-ajánlás megfelelő alapot biztosít a fuvarozási módok azonosításához a nemzetközi adatcserében,azokat az államokat és a vámügyi vagy gazdasági szövetségeket, amelyek ezt az ajánlást elfogadják, függetlenül attól, hogy a Tanács tagjai-e vagy sem, az elfogadásról, a hatálybalépés napjáról és az alkalmazás feltételeiről tájékoztassák a főtitkárt. A főtitkár ezeket az információkat megküldi az összes tagállam vámhatóságai számára. A főtitkár továbbá ezeket az információkat továbbítja az ezt az ajánlást elfogadó minden más állam vámhatóságai számára is, amelyek nem tagállamok, és valamennyi, az ajánlást elfogadó vámügyi vagy gazdasági szövetség számára.hogy az államok és a vámügyi vagy gazdasági szövetségek, függetlenül attól, hogy a Tanács tagjai-e vagy sem, használják a fent említett EGB-ajánlásban szereplő egy számjegyű kódrendszert, és ennek a kódrendszernek a jövőbeli átdolgozott változatait a fuvarozási módok azonosítására a vámhatóságok közötti, valamint a vámhatóságok és a nemzetközi kereskedelem szereplői közötti nemzetközi adatcserékben minden olyan esetben, amikor kódolt jelölés alkalmazása szükséges,FELKÉRIhogy az ilyen nemzetközi adatcserékben kívánatos egy nemzetközileg elfogadott és egyetemlegesen alkalmazandó kódrendszer alkalmazása a fuvarozási módok azonosításához,hogy a fent említett EGB-ajánlás megfelelő alapot biztosít a fuvarozási módok azonosításához a nemzetközi adatcserében,azokat az államokat és a vámügyi vagy gazdasági szövetségeket, amelyek ezt az ajánlást elfogadják, függetlenül attól, hogy a Tanács tagjai-e vagy sem, az elfogadásról, a hatálybalépés napjáról és az alkalmazás feltételeiről tájékoztassák a főtitkárt. A főtitkár ezeket az információkat megküldi az összes tagállam vámhatóságai számára. A főtitkár továbbá ezeket az információkat továbbítja az ezt az ajánlást elfogadó minden más állam vámhatóságai számára is, amelyek nem tagállamok, és valamennyi, az ajánlást elfogadó vámügyi vagy gazdasági szövetség számára.Az alkalmazás feltételei1. Az ajánlás a Közösségen belül 1988. január 1-jén lép hatályba.2. A 6. kódot (kombinált szállítás) a kombinált szállítási módot önálló szállítási módként el nem ismerő Közösség nem használja.3. A 9. kód (ismeretlen) az önjáró eszközök esetében alkalmazandó.--------------------------------------------------


title: 2009/785/EK: A Bizottság határozata ( 2009. október 26. ) az élelmiszeripar versenyképességével foglalkozó magas szintű csoport felállításáról szóló 2008/359/EK határozatnak az alkalmazhatósága kiterjesztése érdekében történő módosításáról

text:
               27.10.2009

               HU

               Az Európai Unió Hivatalos Lapja

               L 280/56

      A BIZOTTSÁG HATÁROZATA

   (2009. október 26.)
   az élelmiszeripar versenyképességével foglalkozó magas szintű csoport felállításáról szóló 2008/359/EK határozatnak az alkalmazhatósága kiterjesztése érdekében történő módosításáról
   (2009/785/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   mivel:

               (1)

               Az élelmiszeripar versenyképességével foglalkozó magas szintű csoport felállításáról szóló, 2008. április 28-i 2008/359/EK bizottsági határozat (1) korlátozott ideig alkalmazandó.

               (2)

               A magas szintű csoport egy, az európai élelmiszeripar versenyképességéről szóló jelentés (2) elkészítésével, harminc ajánlással és a végrehajtó intézkedéseket tartalmazó kulcsfontosságú kezdeményezések ütemtervével járult hozzá az élelmiszeripar versenyképességéhez. Ezeket a kezdeményezéseket nyomon kell követni.

               (3)

               Az élelmiszeripar versenyképességével foglalkozó magas szintű csoport a határozat által felállított szabályok szerint folytatja munkáját.

               (4)

               A 2008/359/EK határozatot ezért ennek megfelelően módosítani kell,

         A KÖVETKEZŐKÉPPEN HATÁROZOTT:
   Egyetlen cikk
   A 2008/359/EK határozat 6. cikkének helyébe az alábbi szöveg lép:

      „6. cikk
      Időbeli hatály
      Ezt a határozatot 2010. december 31-ig kell alkalmazni.”

      Kelt Brüsszelben, 2009. október 26-án.

            a Bizottság részéről

         Günter VERHEUGEN

            alelnök

      (1)  HL L 120., 2008.5.7., 15. o.

      (2)  http://ec.europa.eu/enterprise/sectors/food/files/high_level_group_2008/documents_hlg/final_report_hlg_17_03_09_en.pdf


title: 2006/516/EK: A Tanács határozata ( 2006. június 27. ), az Alpok-egyezmény talajvédelemről szóló jegyzőkönyvének, energiáról szóló jegyzőkönyvének és turizmusról szóló jegyzőkönyvének az Európai Közösség nevében történő megkötéséről - Nyilatkozatok

text:
               25.7.2006

               HU

               Az Európai Unió Hivatalos Lapja

               L 201/31

      A TANÁCS HATÁROZATA

   (2006. június 27.),
   az Alpok-egyezmény talajvédelemről szóló jegyzőkönyvének, energiáról szóló jegyzőkönyvének és turizmusról szóló jegyzőkönyvének az Európai Közösség nevében történő megkötéséről
   (2006/516/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre, és különösen annak 175. cikke (1) bekezdésére, a 300. cikke (2) bekezdése első albekezdésének első mondatával és 300. cikke (3) bekezdésének első albekezdésével összefüggésben,
   tekintettel a Bizottság javaslatára,
   tekintettel az Európai Parlament véleményére (1),
   mivel:

               (1)

               Az Alpok védelméről szóló egyezményt (a továbbiakban: Alpok-egyezmény) az Európai Közösség nevében az 1996. február 26-i 96/191/EK tanácsi határozattal (2) kötötték meg.

               (2)

               A Tanács az Alpok-egyezmény talajvédelemről szóló jegyzőkönyvének, energiáról szóló jegyzőkönyvének és turizmusról szóló jegyzőkönyvének (a továbbiakban: jegyzőkönyvek) az Európai Közösség részéről történő aláírásáról a 2005/923/EK tanácsi határozat (3) rendelkezett.

               (3)

               A jegyzőkönyvek fontos lépést jelentenek az Alpok-egyezmény végrehajtásában és az Európai Közösség elkötelezett az egyezmény célkitűzéseinek megvalósításában.

               (4)

               Az Alpok határokon átnyúló gazdasági, társadalmi és ökológiai problémái továbbra is nagy kihívást jelentenek és megoldásra várnak ezen a rendkívül érzékeny területen.

               (5)

               A közösségi politikákat, különösen a hatodik közösségi környezetvédelmi cselekvési program megállapításáról szóló 2002. július 22-i 1600/2002/EK európai parlamenti és tanácsi határozatban (4) meghatározott kiemelt fontosságú területeit elő kell mozdítani és meg kell erősíteni az alpesi régióban.

               (6)

               A talajvédelemről szóló jegyzőkönyv fő céljainak egyike a talaj multifunkcionális szerepének megőrzése a fenntartható fejlődés gondolata alapján. Biztosítani kell a talaj fenntartható termelékenységét természetes funkciójában, a természeti és kulturális történelem archívumaként, valamint annak érdekében, hogy használatát garantálják mezőgazdasági és erdészeti, városépítészeti és turisztikai, és egyéb gazdasági célokra, közlekedésre és infrastruktúrára, valamint nyersanyagforrásként.

               (7)

               A talajvédelem bármely megközelítésének tekintetbe kell vennie az alpesi régióban a regionális és helyi szinten meglévő feltételek közötti jelentős eltéréseket. A Talajvédelemről szóló jegyzőkönyv segítséget nyújthat a nemzeti és regionális szintű megfelelő intézkedések végrehajtásában

               (8)

               A jegyzőkönyv követelményei, mint például a talajmonitoring, az erózió szempontjából veszélyeztetett zónák azonosítása, árvíz és földcsuszamlás, szennyezett területek nyilvántartása és összehangolt adatbázisok létrehozása fontos elemek lehetnek a talajvédelemmel kapcsolatos közösségi politikában, amint azt – többek között – az egyes köz- és magánprojektek környezetre gyakorolt hatásainak vizsgálatáról szóló, 1985. június 27-i 85/337/EGK tanácsi irányelv (5), a szennyvíziszap mezőgazdasági felhasználása során a környezet, és különösen a talaj védelméről szóló, 1986. június 12-i 86/278/EGK tanácsi irányelv (6), a természetes élőhelyek, valamint a vadon élő állatok és növények védelméről szóló, 1992. május 21-i 92/43/EGK tanácsi irányelv (7), a hulladéklerakókról szóló, 1999. április 26-i 99/31/EK tanácsi irányelv (8), az Európai Mezőgazdasági Orientációs és Garanciaalapból (EMOGA) nyújtandó vidékfejlesztési támogatásról szóló, 1999. május 17-i 1257/1999/EK tanácsi rendelet (9) és a vízvédelmi politika területén a közösségi fellépés kereteinek meghatározásáról szóló, 2000. október 23-i 2000/60/EK európai parlamenti és tanácsi irányelv (10) tanúsítják.

               (9)

               Az energiáról szóló jegyzőkönyv megfelelő intézkedések megtételét követeli meg az energiamegtakarítás, -termelés – a megújuló energia támogatását is beleértve –, energiatovábbítás, -szállítás és -felhasználás területén annak érdekében, hogy a fenntartható fejlődés szempontjából előnyös feltételek alakuljanak ki.

               (10)

               Az energiáról szóló jegyzőkönyv rendelkezései az éghajlatváltozás elleni küzdelemről, valamint a természeti erőforrások fenntartható kezelésének és használatának előmozdításáról összhangban vannak a hatodik környezetvédelmi cselekvési programmal. A jegyzőkönyv rendelkezései szintén összhangban vannak a közösségi energiapolitikával, amint azt a „Közösségi stratégiáról és cselekvési tervről” szóló fehér könyv, „Az energiaellátás biztonságára irányuló európai stratégia felé” című zöld könyv, a belső villamosenergia-piacon a megújuló energiaforrásokból előállított villamos energia támogatásáról szóló, 2001. szeptember 27-i 2001/77/EK európai parlamenti és tanácsi irányelv (11), az épületek energiateljesítményéről szóló, 2002. december 16-i európai parlamenti és tanácsi irányelv (12), és az energia területére vonatkozó, „Intelligens energia – Európa” (2003–2006) többéves cselekvési program elfogadásáról szóló, 2003. június 26-i 1230/2003/EK európai parlamenti és tanácsi határozat (13) meghatározza.

               (11)

               Az energiáról szóló jegyzőkönyv ratifikálása megerősítené a határon átnyúló együttműködést Svájccal, Liechtensteinnel és Monacóval. Ez segítene annak biztosításában, hogy a regionális partnerek is az Európai Közösség céljainak elérését tűzzék ki, és hogy az ilyen jellegű kezdeményezések az egész alpesi ökorégióra kiterjedjenek.

               (12)

               A transzeurópai energiahálózatok (TEN-E) elsőbbséget kell, hogy élvezzenek, és a transzeurópai energiahálózatokra vonatkozó iránymutatások megállapításáról szóló 1229/2003/EK európai parlamenti és tanácsi határozatban (14) megállapított TEN-E iránymutatásokban előirányzott koordinációs és végrehajtási intézkedéseket kell alkalmazni új határkeresztező kapcsolatok, különösen magasfeszültségű vezetékek kiépítésekor.

               (13)

               Az Európai Közösség, a tagállamai, Svájc, Liechtenstein és Monaco szerződő felei az ENSZ Éghajlat-változási Keretegyezményének (UNFCCC) és a Kiotói Jegyzőkönyvnek. Az UNFCCC és a Kiotói Jegyzőkönyv kötelezi a szerződő feleket a Montreali Jegyzőkönyv által nem szabályozott üvegházhatást okozó gázok forrásokból való, emberi eredetű kibocsátásán és nyelők általi eltávolításán keresztül az éghajlatváltozás mérséklését célzó intézkedéseket tartalmazó nemzeti, és adott esetben regionális programok kidolgozására, végrehajtására, közzétételére és rendszeres frissítésére.

               (14)

               Az energiáról szóló jegyzőkönyv hozzájárul az UNFCCC az éghajlatváltozáshoz való megfelelő alkalmazkodás megkönnyítésére szolgáló intézkedések meghozatalára vonatkozó követelményének teljesítéséhez.

               (15)

               A turizmus gazdasági szempontból rendkívül fontos ágazat az Alpok legnagyobb részén, közvetlenül kapcsolódik a környezeti és társadalmi hatásokhoz és függ azoktól.

               (16)

               Mivel a hegyvidéki régió egyedülálló és ökológiai szempontból nagyon érzékeny terület, a gazdasági érdekek, a helyi lakosság szükségletei és a környezetvédelmi szempontok közötti egyensúly rendkívül fontos a régió fenntartható fejlődésének szempontjából.

               (17)

               A turizmus egyre inkább globális jelenség, de ugyanakkor elsődlegesen helyi és regionális felelősségi kör marad. A Közösség tekintetében ebben a körben a 85/337/EGK irányelvről, a 92/43/EGK irányelvről, a szervezeteknek a közösségi környezetvédelmi vezetési és hitelesítési rendszerben (EMAS) való önkéntes részvételének lehetővé tételéről szóló, 761/2001/EK európai parlamenti és tanácsi rendeletről (15), a közösségi ökocímke módosított odaítélési rendszeréről szóló, 2000. július 17-i 1980/2000/EK európai parlamenti és tanácsi rendeletről (16) és az európai turizmus jövőjéről szóló, 2002. május 21-i tanácsi állásfoglalásról (17) kell említést tenni. Az Alpok-egyezmény és a turizmusról szóló jegyzőkönyve, a többi jegyzőkönyvvel együtt, amelyeknek befolyása lehet a turizmus ágazatra, olyan keretokmányt jelentenek, amellyel ösztönözni és koordinálni lehet az érdekelt felek hozzájárulását regionális és helyi szinten, annak érdekében, hogy a fenntarthatóság jelentős szerepet játsszon az alpesi régió turisztikai kínálata minőségének fejlesztésében.

               (18)

               A turizmusról szóló jegyzőkönyv általános célja a fenntartható turizmus elősegítése, különösen annak biztosításával, hogy a turizmus fejlesztése és kezelése figyelembe veszi a környezetre gyakorolt hatásait. E célból különleges intézkedéseket és ajánlásokat tartalmaz, amelyek felhasználhatók az innováció és kutatás környezeti oldalának megerősítése, a megfigyelés és képzés, a kezelési eszközök és stratégiák, a turizmushoz és különösen a minőségi fejlődéséhez kapcsolódó tervezési és engedélyezési eljárások eszközeként.

               (19)

               A három jegyzőkönyv szerződő felei támogatják a vonatkozó oktatást és képzést, és ezen felül elősegítik mind a három jegyzőkönyv célkitűzéseire, intézkedéseire és végrehajtására vonatkozó információ nyilvános terjesztését.

               (20)

               Ezekezt a jegyzőkönyveket az Európai Közösség részéről jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az 1991. november 7-én Salzburgban aláírt Alpok-egyezmény talajvédelemről szóló jegyzőkönyve (18), energiáról szóló jegyzőkönyve (19) és turizmusról szóló jegyzőkönyve (20) az Európai Közösség nevében jóváhagyásra kerül.
   2. cikk
   A Tanács elnöke felhatalmazást kap azon személy(ek) kijelölésére, aki(k) jogosult(ak) a jóváhagyási okirat letétbehelyezésére az Osztrák Köztársaságnál, a Talajvédelemről szóló jegyzőkönyv 27. cikkével, az Energiáról szóló jegyzőkönyv 21. cikkével és a Turizmusról szóló jegyzőkönyv 28. cikkével összhangban.
   A kijelölt személy(ek) ezzel egyidejűleg letétbe helyezik az jegyzőkönyvekhez csatolt nyilatkozatokat.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Luxembourgban, 2006. június 27-én.

            a Tanács részéről

            az elnök

         J. PRÖLL

      (1)  2006. június 13-i vélemény (a Hivatalos Lapban még nem tették közzé).

      (2)  HL L 61., 1996.3.12., 31. o.

      (3)  HL L 337., 2005.12.22., 27. o.

      (4)  HL L 242., 2002.9.10., 1. o.

      (5)  HL L 175., 1985.7.5., 40. o. A legutóbb a 2003/35/EK európai parlamenti és tanács irányelvvel (HL L 156., 2003.6.25., 17. o.) módosított irányelv.

      (6)  HL L 181., 1986.7.4., 6. o. A legutóbb a 807/2003/EK rendelettel (HL L 122., 2003.5.16., 36. o.) módosított irányelv.

      (7)  HL L 206., 1992.7.22., 7. o. A legutóbb az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított irányelv.

      (8)  HL L 182., 1999.7.16., 1. o. Az 1882/2003/EK rendelettel módosított irányelv.

      (9)  HL L 160., 1999.6.26., 80. o. A legutóbb a 2223/2004/EK rendelettel (HL L 379., 2004.12.24., 1. o.) módosított rendelet.

      (10)  HL L 327., 2000.12.22., 1. o. A legutóbb a 2455/2000/EK határozattal (HL L 331., 2001.12.15., 1. o.) módosított irányelv.

      (11)  HL L 283., 2001.10.27., 33. o. A legutóbb az EGT-vegyesbizottság 102/2005 szánú határozatával (HL L 306., 2005.11.24., 34. o.) módosított irányelv.

      (12)  HL L 1., 2003.1.4., 65. o.

      (13)  HL L 176., 2003.7.15., 29. o. A legutóbb a 787/2004/EK európai parlamenti és tanácsi határozattal (HL L 138., 2004.4.30., 12. o.) módosított határozat.

      (14)  HL L 176., 2003.7.15., 11. o.

      (15)  HL L 114., 2001.4.24., 1. o. A legutóbb a 196/2004/EK bizottsági rendelettel (HL L 32., 2006.2.4., 4. o.) módosított rendelet.

      (16)  HL L 237., 2000.9.21., 1. o.

      (17)  HL C 135., 2002.6.6., 1. o.

      (18)  HL L 337., 2005.12.22., 29. o.

      (19)  HL L 337., 2005.12.22., 36. o.

      (20)  HL L 337., 2005.12.22., 43. o.